open-index/open-wikipedia-markdown huggingface dataset:
Վարդագույն հովազ (կերպար)

**Վարդագույն հովազ** (), մտացածին մուլտհերոս։ Առաջին անգամ հայտնվել է 1963 թվականին «Վարդագույն հովազը» գեղարվեստական ֆիլմի նախնական և եզրափակիչ տեսարաններում, իսկ հետագայում հայտնվել է այդ շարքի գրեթե բոլոր ֆիլմերում՝ համանուն դերում։

## Պատմություն
Կերպարն այնքան մեծ հաջողություն ունեցավ հանդիսատեսի շրջանում, որ արդեն 1964 թվականին թողակվեց նրա մասին առաջին կարճամետրաժ անիմացիոն ֆիլմը, որում հանդես եկավ նաև «Մարդ»-ը՝ Վարդագույն հովազի հավերժական հակառակորդը, որը մեծ քթով, կարճահասակ, բեղավոր մարդ է։ Համարվում է, որ այն «Վարդագույն հովազը» ֆիլմի ռեժիսոր Ֆրիզ Ֆրիլինգի ծաղրանկարն է։

Հետագայում թողարկվեց Վարդագույն հովազի մասին առնվազն 124 կարճամետրաժ մուլտֆիլմ, որոնցից միայն երկուսում է առկա ձայնային հնչյունավորում, և մի քանի մուլտսերիալ։ 1971 թվականից կերպարի մասին թողարկվում են նաև կոմիքսներ։

## Ընկալում
Վարդագույն հովազի կերպարը բարեհաճորեն է ընդունվել քննադատների կողմից և ճանաչվել որպես ամերիկյան և համաշխարհային անիմացիայի պատմության մեջ կարևոր նշաձող. նրա մասին մուլտֆիլմերի սյուժեներից շատերը ճանաչվել են որպես անհեթեթ և սյուրռեալիստական թեմաների, տեսողական բառախաղերի՝ մնջախաղի ոճով ստեղծագործական կիրառություն, իսկ հենց գործողությունը հիշեցնում է 20-րդ դարի առաջին կեսին Չարլի Չապլինի և Բաստեր Կիտոնի կատարմամբ համր ֆիլմերը։

## Ծանոթագրություններ

Կատեգորիա:Կերպարներ այբբենական կարգով
Կատեգորիա:Հորինված խոսող կենդանիներ
Կատեգորիա:Մուլտֆիլմեր կենդանիների մասին
Կատեգորիա:Մուլտֆիլմերի կերպարներ
Պանդոկ

**Պանդոկ** (), ոչ վաղ անցյալում քաղաքային, մերձքաղաքային կամ ճանապարհներին գտնվող իջևանատուն էր, գիշերակացի վայր, որի առաջին հարկում սովորաբար խորտկարան է եղել, իսկ երկրորդ հարկում՝ վարձով սենյակները։
մինի|Դեյվիդ Թենիերս, Պանդոկի ներսույթ, 17-րդ դար

## Անվան ստուգաբանություն
ձախից|մինի|Պանդոկ
Բառը ավանդաբար եվրոպացիների կողմից է օգտագործվել մինչև մեքենաների ստեղծման դարաշջանը։ Տավերն նշանակել է նաև «ռոմանտիկների  ճանապարհ», որը պատմական և ֆենետեզյան գրականության մեջ հաճախ է հիշատակվում։ Տավերնի երկայնքով ձգվել են մեծ, երթևեկելի գրունտային ճաանապարհներ և ուղիներ, որոնցից շատերում եղել են են ձիերի ախոռներ, որտեղ ճանապարհորդները թողել են  իրենց ձիերին, բեռներն ու  սայլերը։ Այսպիսի հաստատություններ բացվում էին այն վայրերում, որոնք գաղութացվում էին եվրոպացիների կողմից։ Տավերնը իր դերը կորցրել է 1920-ական թվականներին, երբ արդեն սկսեցին օգտվել մեքենաներից։ Կառուցվեցին նոր տիպի հաստասություններ՝ ճանապարհային խորտկարաններ, փոքր ու մեծ հյուրանոցներ, սրճարաններ և նման այլ բաներ։

Ի տարբերություն գինետների, կաբակների, որտեղ միայն խմիչք էին մատուցում, տավերնում նաև լավ կերակրում էին։

## Ծագումնաբանություն
Հին Հռոմում  փայտից պատրաստված ոչ մեծ  տնակներն ու  կառույցները անվանում էին տավերն։ Ավելի ուշ այդպես  էին անվանում տարբեր վաճառասեղանները, արհեստանոցները, խանութները և կաբակները։ Այն ժամանակ, երբ այդ շինությունները սկսեցին քարից  կառուցվել, ներքին հարկերը  սովորաբար մնում էին  տավերներին։

## Պատկերասրահ

Պատկեր:Madrid tavern.jpg|Տավերնիա Մադրիդում
Պատկեր:La Fontana de Oro (Madrid) 01.jpg|Լա Ֆոնտանա դե Օրո Մադրիդ
Պատկեր:Bodega de La Ardosa (Colón 13, Madrid) 01.jpg|Բոդեգա դե Լա Արդոսա Մադրիդ
Պատկեր:Antonio Puga - The Tavern - Museo de Pontevedra.jpg
Պատկեր:Jan Steen - Tavern Scene CTB.1957.3 0.jpg
Պատկեր:La Fontana de Oro (Madrid) 04.jpg
Պատկեր:Tavern Scene with Two Men and a Girl 4a61eaa.jpg


## Ծանոթագրություններ

Կատեգորիա:Ռեստորաններ ըստ տեսակի
Now I’m Here

**Now I’m Here** (Ահա, ես այստեղ եմ), բրիտանական Queen ռոք խմբի երգը Sheer Heart Attack ալբոմից։ Գրել է Բրայան Մեյը, երբ պառկած էր հիվանդանոցում։ Դառնալով սինգլ՝ երգը բրիտանական հիթ-շքերթում հասել է 11-րդ հորիզոնական։ Սկավառակի հակառակ կողմում ձայնագրվել է «Lily of the Valley» երգը, որը Մեյի ամենասիրելի երգերից մեկն է՝ գրված Մերկուրիի կողմից։ Երգի կենդանի կատարումը ձայնագրվել է Love Of My Life (live) սինգլում։ Երգը ուշագրավ է նրանով, որ Մերկուրին հասնում է իր կարիերայի ամենաբարձր նոտաներից մեկին։ Կոմպոզիցիայում օգտագործվում է նաև բավականին բարդ ռիֆֆ։ Երգը ժամանակին ամենասիրված կենդանի ելույթներից մեկն էր։

## Տեսահոլովակ
Տեսահոլովակի հիմքում 1974 թվականի նոյեմբերի 20-ի ելույթն էր «Rainbow Theatre»-ում։ Ավելի ուշ այդ տեսահոլովակի վրա ստուդիական ձայն էին դրել։ Տեսահոլովակը նկարահանվել է 1992 թվականին։ Տեսանյութը սկսվում է երբ խումբը ժամանում է Rainbow Theatre շենք և դուրս գալիս մեքենայից։ Մերկուրին համերգի ժամանակ հագնված է այնպես, ինչպես Մեյը՝ սպիտակ բաճկոն, մեծ կտրտած թևերով։

## Կենդանի ձայնագրություններ
*Live Killers (1979)
*Concerts for the People of Kampuchea (1979)
*We Will Rock You (1981)
*Queen on Fire - Live at the Bowl (1982)
*Live at Wembley '86 / Live at Wembley Stadium (1986)
*The Freddie Mercury Tribute Concert (1992)
*Live at the Brixton Academy (1993)

## Չարթեր
### [[Նիդեռլանդներ]]

## Ծանոթագրություններ

## Արտաքին հղումներ
* Текст песни
* Видеоклип к песне

Կատեգորիա:1975 սինգլներ
Կատեգորիա:Բրիտանական երգեր
Կատեգորիա:Երգեր այբբենական կարգով
Կատեգորիա:Քուին խմբի երգեր
Ալեքսանդր Անտոնով

**Ալեքսանդր Անատոլևիչ Անտոնով** (, ),  խորհրդային և ռուս ֆուտբոլիստ, հարձակվող, ֆուտբոլային մարզիչ։

## Կենսագրություն
Մերձմոսկովյան ֆուտբոլի սան է, Լյուբերցիում նրա մարզիչը եղել է Վլադիմիր Իվանովիչ Խասովը։  Մեծահասակների մակարդակում իր կարիերայի սկզբում նա մի քանի տարի հանդես է եկել Մոսկվայի մարզային առաջնությունում՝ «Տորպեդո» (Լյուբերցի) ակումբի կազմում, դարձել մրցաշարի հաղթող։ 1980 թվականին տեղափոխվել է Կոկչետավի «Տորպեդո» ակումբ, որը հանդես էր գալիս երկրորդ լիգայում։ Մեկ մրցաշրջան անց նրան նկատել է Ղազախստանի առաջատար թիմի «Կայրատի» ղեկավարությունը, սակայն Ալմա Աթայի ակումբում նա անցկացրել է ընդամենը երկու հանդիպում երկրորդ կազմերի առաջնությունում՝ դառնալով մեկ գոլի հեղինակ։

1980-ական թվականներին Ալեքսանդր Անտոնովը խաղացել է ԽՍՀՄ առաջնության առաջին և երկրորդ լիգաների տարբեր ակումբներում։ «Կուզբասում» անցկացրել է չորս մրցաշրջան և 1984 թվականին 16 գոլով դարձել ակումբի լավագույն ռմբարկու՝ հասնելով հարձակման գծում իր խաղընկեր հայտնի Վիտալի Ռազդաևին։ Անտոնովն իր ուժերը փորձել է «Ռոտոր» և «Ռոստսելմաշ» ակումբներում, բայց չի կարողացել ամրապնդել իր տեղը՝ այդ թիմերից յուրաքանչյուրում անցկացնելով կես մրցաշրջան։

1989 թվականին դարձել է «Օկա» (Կոլոմնա) ակումբի  լավագույն ռմբարկու՝ խփելով 21 գոլ։  1990 թվականին «Օկա» և  «Ասմարալ» ակումբներում Ալեքսանդրը դարձել է 20 գոլի հեղինակ։  1990 թվականին «Ասմարալ» ակումբի կազմում դարձել է երկրորդ ստորին լիգայի տարածաշրջանային մրցաշարի, 1991 թվականին՝ երկրորդ բուֆերային լիգայի հաղթող։

ԽՍՀՄ անկումից հետո կարճ ժամանակ խաղացել է Գերմանիայի և Ֆինլանդիայի ստորին դիվիզիոններում, ինչպես նաև Ռուսաստանի երկրորդ և երրորդ լիգաների մերձմոսկովյան ակումբներում։ 1993 թվականին, խփելով 18 գոլ, ընդգրկվել է երկրորդ լիգայի իր տարածաշրջանի տասը լավագույն ռմբարկուների ցանկում, իսկ 1994 թվականին 28 գոլով դարձել է երրորդ լիգայի երկրորդ ռմբարկուն։

Իր կարիերայի ընթացքում պրոֆեսիոնալ մակարդակում ընդհանուր առմամբ անցկացրել է ավելի քան 470 խաղ և խփել ավելի քան 180 գոլ, այդ թվում ԽՍՀՄ առաջին լիգայում՝ 171 խաղ և 7  գոլ։ Մասնակցել է ավելի քան 20 խաղի ԽՍՀՄ և Ռուսաստանի գավաթի խաղարկություններում, այդ թվում խաղադաշտ է դուրս եկել բարձրագույն լիգայի՝ Երևանի «Արարատ» և  Մոսկվայի «Լակոմոտիվ» ակումբների դեմ խաղերում։

Ալեքսանդր Անտոնովը 1980 թվականին ավարտել է Մոսկվայի ֆիզիկական կուլտուրայի մարզային պետական ինստիտուտը։

1990-ական թվականների կեսերին սկսել է զբաղվել մարզչական գործունեությամբ և գլխավորել է Ռուսաստանի երկրորդ դիվիզիոնի տարբեր թիմեր։ 2006-2007 թվականներին աշխատել է Բելառուսում, «Դինամո-Բելկարդ» թիմի հետ հաղթել երկրորդ լիգայի մրցաշարում։ Աշխատել է նաև մանկապատանեկան թիմերի հետ։

## Ծանոթագրություններ

## Արտաքին հղումներ
* 
* Профиль на сайте Академии им. Ю. В. Гаврилова 
* Александр АНТОНОВ. ПОЛМАШИНЫ ЗА ИГРУ И СТВОЛ В БОК В КОЛОМНЕ 

Կատեգորիա:Խորհրդային ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Ալեքպեր Մամեդով

**Ալեքպեր Ամիր օղլի Մամեդով** (, ), խորհրդային ֆուտբոլիստ և մարզիչ, հարձակվող։ ԽՍՀՄ սպորտի վաստակավոր վարպետ (1960), ԽՍՀՄ վաստակավոր մարզիչ (1990)։

## Կենսագրություն
Բաքվի «Սպարտակ» պատանեկան ֆուտբոլային թիմի սանը։

Հանդես է եկել Բաքվի Նեֆթչիյում (1948-1953, 1960-1962), Մոսկվայի Դինամոյում (1954-1959)։ ԽՍՀՄ Բարձրագույն խմբում անցկացրել է 185 հանդիպում, խփել է 56 գոլ։ 1954, 1955, 1957, 1959 թվականներին դարձել է ԽՍՀՄ չեմպիոն։ Մասնակցել է միջազգային խաղերի. Լև Յաշինի հիշողություններից՝ «Միլանի» հետ խաղի մասին․

1958-1959 թվականներին ԽՍՀՄ հավաքականում անցկացրել է 4 հանդիպում։ 1960 թվականին Եվրոպայի առաջնության ընտրական խաղերի մասնակից։

Բաքվի Նեֆթյանիկի ավագ մարզիչ՝ 1963-1965 թվականների օգոստոսին, 1971-1972 թվականների մայիս։ Նրա ղեկավարությամբ 1971 թվականին թիմը ԽՍՀՄ Գավաթի կիսաեզրափակիչի մասնակից էր։

1953 թվականին ավարտել է ադրբեջանական արդյունաբերական ինստիտուտը, 1959 թվականին՝ ադրբեջանական Գիֆկեին կից մարզիչների դպրոցը։ Ավարտել է ադրբեջանական արդյունաբերական ինստիտուտը, 1959 թվականին ադրբեջանական Գիֆկիին կից մարզիչների դպրոցը։ 1962 թվականի օգոստոսից Ազգիֆկա ֆուտբոլի ամբիոնի դասախոս, 1965 թվականի սեպտեմբերից բժշկական ինստիտուտի ամբիոնի դասախոս։ Ժողովրդական տնտեսության ինստիտուտի ֆիզկուլտուրայի ամբիոնի վարիչ 1966-1970 թվականներին և միաժամանակ Բաքվի ֆուտբոլի դպրոցի տնօրեն։ Ազինխայի ֆիզկուլտուրայի, ապա Ադրբեջանի պետական նավթային ակադեմիայի ամբիոնի վարիչ 1972 թվականի հուլիսից, պրոֆեսոր (1993)։

«Սևինջ» ակումբի հանրապետական շտաբի նախագահ (Կաշվե գնդակ) 1972-1990 թվականներին։

1993 թվականին եղել է Ադրբեջանի հավաքականի գլխավոր մարզիչ։

Մահացել է 2014 թվականի հուլիսի 28-ին Բաքվում։

**Մատենագիտություն**
# Մամեդով Ալեքպեր Ամիր օղլի՝ «Երեք մայրցամաքներում»։ Ազերներշ, Բաքու։ 1963. 148 էջ։

## Ծանոթագրություններ

## Արտաքին հղումներ
* Алекпер МАМЕДОВ 
* Книга А.Мамедова «На трех континентах»
* Видеоклип про Алекпера Мамедова

Կատեգորիա:Դինամո Մոսկվայի ֆուտբոլիստներ
Կատեգորիա:ԽՍՀՄ հավաքականի ֆուտբոլիստներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ վաստակավոր մարզիչներ
Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Մերի Գարդեն

thumb
**Մերի Գարդեն** (անգլ. *Mary Garden*, ), Շոտլանդացի օպերային երգչուհի (սոպրանո)։ Կենդանության օրոք ստացել է «օպերայի Սառա Բեռնար» տիտղոսը։

## Կյանք և ստեղծագործություն
մինի|Մերի Գարդեն
Մերի Գարդենը ծնվել է Շոտլանդիայի հյուսիսում, մեծացել է Ամերիկայի Միացյալ Նահանգներում՝ Չիկագոյում։ Դեռևս երիտասարդ տարիքում երգեցողություն է սովորել Չիկագոյի կոնսերվատորիայում, այնուհետև երաժշտական կրթությունը շարունակել է Փարիզում։
right|thumb|Մերի Գարդենը Դեբյուսիի ''Պելեաս և Մելիսանդա'' օպերայում Մելիսանդայի դերում
Նրա ստեղծագործական կյանքի դեբյուտը օպերային բեմում տեղի ունեցավ 1900 թվականի ապրիլին՝ փարիզյան *Կոմեդի-օպերայում*, երբ նա կատարեց Լուիզայի դերը  Գյուստավ Շարպանտյեի համանուն օպերայի առաջին բեմադրության մեջ։ 1902 թվականին նա երգում է արիաներ Կլոդ Դեբյուսիի «Պելեաս և Մելիսանդա» օպերայի պրեմիերայի ժամանակ։
Այս պարագայում կոնֆլիկտ առաջացավ պրիմա-կատարողուհիների  միջև, որը վերածվեց այսպես կոչված «պրիմադոննաների պատերազմի» Մ․ Գարդենի և Ժորժետա Լեբլանի միջև։ Դրա էությունը այն էր, որ բելգիացի դրամատուրգ Մորիս Մետերլինկը՝ «Պելեաս և Մելիսանդա» պիեսի հեղինակը, կապի մեջ էր Ժ․ Լեբլանի հետ և խոստացել էր նրան առաջատար դեր տալ նոր օպերայի մեջ։ 1902 թվականի հուլիսի 8-ին Դեբյուսին իր միակ օպերայի դիրիժոր Անդրե Մեսսաժեին երգչուհու մասին գրել է․ « Ինչ վերաբերում է ինձ, ապա ես չեմ կարող պատկերացնել ավելի նուրբ, մեղմաձայն տեմբր։ Դա նման է նույնիսկ բռնակալության, որքան անհնար է այն մոռանալը»։ Ջուզեպպե Վերդիի «Տրավիատա» օպերայում երգչուհու գլխավոր դերի կերպարի մասին 1903 թվականին Դեբյուսին գրել է․

1907 թվականին ԱՄՆ-ի Ժյուլ Մասնեի անվան Թայիս օպերայում և Նյու Յորքի Մետրոպոլիտեն օպերայում տեղի ունեցավ երգչուհու առաջին ելույթը։ Մերի Գարդենի կատարմամբ Թայիսի դերը մինչև այժմ էլ համարվում է անգերազանցելի այս օպերայի բեմադրությունների մեջ։ 1910-1931 թվականներին երգչուհին հանդիսանում էր «Չիկագոյի լիրիկական օպերա» (*Lyric Opera of Chicago*) խմբի անդամ և որոշ ժամանակ գլխավորում էր այն։ 1935 թվականին Գարդենը թողնում է մեծ բեմը, հանդես է գալիս համերգներով, իսկ ավելի ուշ աշխատում է որպես ուսուցիչ։ 1903-1929 թվականներին Մերիի կատարմամբ երաժշտական դերերգերը բազմաթիվ անգամ ձայնագրվել են այնպիսի հայտնի ձայնագրման ընկերություններում, ինչպիսիք են «Columbia Records»-ը և «Victor Talking Machine Company»-ն։ Երգչուհուն հրավիրում էին նորաձև հագուստների, կոսմետիկայի և ծխախոտային արտադրանքի գովազդներում նկարահանվելու համար։ Նա հանդես է եկել նաև որպես կինոդերասանուհի (1917-1918 թվականներին)։

## Ֆիլմագրություն (համր կինո)
* 1917 *Thaïs*
* 1918 *The Splendid Sinner*

## Ծանոթագրություններ

## Գրականություն
* 1951 *Mary Garden’s Story*
* J.B. Fletcher: Mary Garden in 'The New Grove Dictionary of Opera', London (1992) ISBN 0-333-73432-7
* Michael Turnbull: *Mary Garden*, Portland, Oregon (1997)

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի օպերային երգչուհիներ
Կատեգորիա:Շոտլանդացի երաժիշտներ
Կատեգորիա:Շոտլանդացի երգչուհիներ
Կատեգորիա:Սոպրանոներ
Կատեգորիա:Օպերային սոպրանոներ
Վլադիսլավ Նիկիֆորով

**Վլադիսլավ Յուրևիչ Նիկիֆորով** (, ), ռուս ֆուտբոլիստ, «ԲՄԱ Խաբարովսկ» ակումբի հարձակվող։

## Կարիերա
### Ակումբային
2007-2010 թվականներին հանդես է եկել «Խիմկի» ակումբի կազմում, այդ թվում 2010 թվականին վարձավճարային հիմունքներով տեղափոխվել «ԲՄԱ Էներգիա» ակումբ։ Պայմանագրի ժամկետի ավարտից հետո նորից վերադարձել է հարազատ ակումբ։ 2012 թվականի մայիսին ընդգրկվել է Ռուսաստանի 2-րդ հավաքական։

### Հավաքականի կազմում
2013 թվականի մայիսի 31-ին Վլադիսլավ Նիկիֆորովն ընդգրկվել է Ռուսաստանի ուսանողական հավաքականի կազմում՝ մասնակցելու Կազանում անցկացվելիք Համաշխարհային Ունիվերսիադային։ Հունիսի 23-ին նա ընդգրկվել է հավաքականի վերջնական հայտացուցակում։

## Ծանոթագրություններ

## Արտաքին հղումներ
* Ֆուտբոլիստի էջը «Խիմիկ» ակումբի կայքում 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Աբումուսլիմ Բոգատիրյով

**Աբումուսլիմ Մագոմեդովիչ Բոգատիրյով** (, ), ռուս ֆուտբոլիստ։

## Կարիերա
2007 թվականի ընդգրկվել է Սոչիի «Ժեմչուժինի-Ա» ակումբի կազմում, որտեղից տեղափոխվել է Մախաչկալայի «Դինամո» ակումբ։ 2007 թվականին տեղափոխվել է Ղազախստան, որտեղ խաղացել է «Կայսար» ակումբում։ Դրանից հետո խաղացել է Գելենջիկի «Սպարտակ» ակումբում։ 2009 թվականին վերադարձել է «Կայսար», որի կազմում աչքի է ընկել տուգանայինից խփած մեկ գոլով «Ժետիսուի» դեմ խաղում։ Նույն թվականին խաղացել է ուզբեկական «Ալմալիկ» ակումբում, սակայն շուտով հեռացել  է ակումբից և տեղափոխվել է Լիսկիի «Լոկոմոտիվ» ակումբ։ Հետագայում խաղացել է «Ռադիան-Բայկալ» և «Ամուր-2010» ակումբներում։ 2013 թվականին հեռացել է Բլագովեշչենկսի «Ամուր-2010» ակումբից։ 2013/2014 մրցաշրջանում խաղացել է «Սախալին» ակումբում։ 2014 թվականի ամռանը տեղափոխվել Լիսկիի «Լոկոմոտիվ» ակումբ։ 2016 թվականի հուլիսին պայմանագիր է կնքել Կուրսկի «Ավանգարդ» ակումբի հետ։ 2018 թվականի մարտի 2-ին հայտնի է դարձել, որ Բոգատիրյովը պայմանագիր է կնքել «Լեգիոն-Դինամո» ակումբի հետ։ 2018 թվականի մարտի 10-ին կատարել է իր նորամուտը «Լեգիոն-Դինամո» ակումբի կազմում՝ փոխարինման «Սպարտակ-Նալչիկ» ակումբի դեմ խաղի դուրս գալով 73-րդ րոպեին։

## Ձեռքբերումներ
* *ՊՖԼ առաջնության հաղթող – 2016/2017*

## Ծանոթագրություններ

## Արտաքին հղումներ
* Ֆուտբոլիստի էջը sports.ru կայքում
* 

Կատեգորիա:ԲՄԱ Դոնի Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ռոման Անդրեյկո

**Ռոման Իվանովիչ Անդրեյկո** (, ), խորհրդային և ռուս ֆոուտբոլիստ, հարձակվող։

## Ընդհանուր կարիերա
Ռոման Անդրեյկոն Լենինգրադի «Սմենա» օլիմպիական ռեզերվի մանկապատանեկան մարզդպրոցի սան է։ Առաջին մարզիչը եղել  Յուրի Կանտորը։ 1988 թվականին հանդես է եկել «Զենիթ» ակումբի երկրորդ կազմում։

1992 թվականից խաղացել է Ուկրաինայի առաջնության «Արտանիա» ակումբի կազմում, 1994 թվականին տեղափոխվել է ուկրաինական բարձրագույն լիգայի «Նիկոլաև» ակումբի կազմ։ Բարձրագույն դիվիզիոնում իր նորամուտը կատարել է 1994 թվականի հուլիսի 22-ին՝ Զապորոժիեի «Մետալուրգ» ակումբի դեմ խաղում, որն ավարտվել է 4:1 հաշվով։

1996 թվականին «Արտանիայում» իր խաղընկերներ՝ Կոնստանտին Պոլիշչուկի, Սերգեյ Բարկալովի ու Արկադի Չունիխինի հետ տեղափոխվել է Բելառուս, որտեղ խաղացել է առաջին լիգայի «Ֆոմալգաուտ» ակումբում։

1998 թվականին խաղացել է Ռուսաստանի առաջնության երկրորդ լիգայի՝ «Բիոխիմիկ-Մորդովիա» ակումբի կազմում։

Խաղային կարիերան ավարտելուց հետո բնակություն է հաստատել Սանկտ Պետերբուրգում։

## Ծանոթագրություններ

## Արտաքին հղումներ
* Ֆուտբոլիստի էջը  Ուկրաինայի ֆուտբոլի ֆեդերացիայի կայքում
* 
* Статистика на сайте footbook.ru
* Статистика на сайте ukr-football.org.ua 

Կատեգորիա:Ռուս ֆուտբոլիստներ
Կատեգորիա:Խորհրդային ֆուտբոլիստներ
47-րդ գվարդիական դիվիզիայի փողոց (Կրասնի Սուլին)

**47-րդ գվարդիական դիվիզիայի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Յուրկին Կուտ միկրոշրջանում։ Անվանվել է Հայրենական մեծ պատերազմին մասնակցած 47-րդ գվարդիական հրաձգային դիվիզիայի պատվին։ Սկիզբ է առնում Բալոչնայա, Պիոներսկայա, Կորոտկայա փողոցների հանգույցից և ավարտվում քաղաքի ծայրամասում՝ վերածվելով դեպի 60Н-176 մայրուղուն միացող ճանապարհի։ Երկարությունը 1000 մետր է։

## Նկարագրություն
Կրասնի Սուլին քաղաքի 47-րդ գվարդիական դիվիզիայի փողոցը գտնվում է Յուրկին Կուտ միկրոշրջանում։ Այն սկսվում է Բալոչնայա, Պիոներսկայա, Կորոտկայա փողոցների հանգույցից, հատում է Բոլշայա Սկելևայա, 2-րդ Նագոռնայա փողոցները, Կրիմսկի, 4-րդ Սկելևատսկի նրբանցքները և ավարտվում քաղաքի ծայրամասում՝ վերածվելով դեպի 60Н-176 մայրուղուն միացող ճանապարհի։ Փողոցի երկարությունը 1000 մետր է։

47-րդ գվարդիական դիվիզիայի փողոցի փոստային դասիչն է՝ 346350։

Փողոցն անվանվել է Հայրենական մեծ պատերազմին մասնակցած Կարմիր դրոշի և Բոգդան Խմելնիցկու շքանշանակիր 47-րդ գվարդիական հրաձգային դիվիզիայի պատվին։

Դիվիզիան կազմավորվել է 1942 թվականի հոկտեմբերի 20-ին։ Մասնակցել է Ստալինգրադի ճակատամարտին, ազատագրել է Ռոստովի, Դոնեցկի, Խարկովի և Վոլինի մարզերը, մասնակցել է Լեհաստանի ազատագրման մարտերին։ Մասնակցել է Բեռլինի գրավմանը։

Հաջող մարտական գործողությունների համար 47-րդ գվարդիական հրաձգային դիվիզիան պարգևատրվել է Կարմիր դրոշի և Բոգդան Խմելնիցկու շքանշաններով։ Նրա մոտ 16 հազար զինվոր պարգևատրվել է շքանշաններով և մեդալներով։ Հայրենական մեծ պատերազմի տարիներին 16 զինծառայող արժանացել է Խորհրդային Միության հերոսի կոչման համար, 31 զինծառայող դարձել է Փառքի շքանշանի լրիվ ասպետ։

## Ծանոթագրություններ

## Աղբյուրներ
*Улица 47-й Гвардейской Дивизии в Красном Сулине
*Подробная карта Улица 47-й Гвардейской Дивизии, город Красный Сулин со спутника с номерами домов, индекс и маршруты, Яндекс, Гугл карты 

Կատեգորիա:Կրասնի Սուլինի փողոցներ
Սեռա Ժերալ ազգային պարկ

**Սեռա Ժերալ ազգային պարկ** (), ազգային պարկ` տեղակայված Ռիու Գրանդի դու Սուլ և Սանտա Կատարինա նահանգներում, Բրազիլիա։

## Տեղագրություն
Սեռա Ժերալ ազգային պարկը գտնվում է Ատլանտյան անտառ բիոմում։ Ընդգրկում է 17302 հա։ Պարկը ստեղծվել է 1992 թվականի մայիսի 21-ին 531 հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Այն ներառում է հետևյալ մունիցիպալիտետներից որոշ հատվածներ՝ Կամբարա դու Սուլ, որը գտնվում է Ռիո Գրանդե դու Սուլ ու Ժասինտու Մաշադու նահանգներում, և Պրայա Գրանդի՝ Սանտա Կատարինայում։ Այն կազմված է Ապարադուս դա Սեռա ազգային պարկի հարևանությամբ գտնվող երկու առանձին հատվածներից։

## Բնապահպանություն
Կամպոս Ժերայս բարձրավանդակն ունի ընդգծված տեղագրություն, որը ծովի մակերևույթից գտնվում է 900-1200 մետր բարձրության վրա։ Պարկն ընդգրկում է բարձրավանդակի հարավարևելյան մասը, այս նրա և ափամերձ հարթավայրի միջև ընկած հատվածը։ Ազգային պարկը ծովի մակարդակից գտնվում է 100-1112 մետր բարձրության վրա։ Տարեկան տեղումների միջին քանակը 1800 մմ է։ Ջերմաստիճանը տատանվում է 0-ից 36 °C, իսկ միջինը` 18&nbsp;°C է։

Բուսականությունը ներառում է չոր մարգագետիններ, տորֆային դաշտեր, խառը խոնավ անտառներ, խիտ նախալեռնային և լեռնային խոնավ անտառներ, ինչպես նաև դաշտավայրային խոնավ անտառներ։ Պարկում կան բուսական աշխարհի շատ էնդեմիկ տեսակներ։

## Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։ Պարկում պաշտպանված տեսակներից են պուման (Puma concolor), օնցիլլան (Leopardus tigrinus), երկարապոչ կատուն (Leopardus wiedii), *Amazona vinacea*, Չակո արծիվը (Buteogallus coronatus) և *Mimagoniates rheocharis* ձկնատեսակը։

## Պատկերասրահ

Պատկեր:Parque Serra Geral 05.JPG
Պատկեր:Cachoeira do tigre preto.jpg|Տիգրե Պրետո ջրվեժ
Պատկեր:Aparados Da Serra - Cânion Itaimbezinho.JPG|Իտայմբեզինյու կիրճ


## Ծանոթագրություններ

## Աղբյուրներ
*
*

Կատեգորիա:1992 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Գեորգի Արկանիա

**Գեորգի Տարիելովիչ Արկանիա** (, ), ռուս և վրացի ֆուտբոլիստ, կիսապաշտպան։

## Կարիերա
Գեորգի Արկանիան իր կարիերան սկսել է Սանկտ Պետերբուրգի «Զենիթ» ակումբի երիտասարդական թիմի կազմում։ Երկու մրցաշրջանում նա հանդես է եկել ռուսական երկրորդ դիվիզիոնում՝ «Պսկով-747», «Պիտեր» և «Տագանրոգ» ակումբներում։

2015 թվականին Արկանիան տեղափոխվել է Էստոնիա։ Նույն տարվա օգոստոսին նա պայմանագիր է կնքել Պրեմիում լիգայում հանդես եկող  «Նարվա-Տրանս» ակումբի հետ։ Թիմում իր նորամուտը կատարել է ապրիլի 16-ին՝ Սիլլամյաեի  «Կալև» ակումբի դեմ խաղում։ Վարձավճարով հանդես է եկել Յիհվիի «Լոկոմոտիվ» ակումբի կազմում։ Տալլինի «Լեգեոն» ակումբի դեմ խաղում խփել է իր առաջին գոլը «Լոկոմոտիվի» ակումբի կազմում՝ իրացնելով 11 մետրանոցը։

2016 թվականին Գեորգի Արկանիան հանդես է եկել Վրաստանում՝ խաղալով «Կոլխեթի», «Շուկուրա» և «Գուրիա» ակումբներում։

## Ծանոթագրություններ

## Արտաքին հղումներ
* 
* Ֆուտբոլիստի էջը Sports.ru կայքում
* Ֆուտբոլիստի էջն Էստոնիայի ֆուտբոլային միության կայքում
* 

Կատեգորիա:Ռուս ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Գուրիայի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Լոկոմոտիվի ֆուտբոլիստներ
Լեսլի Ստեֆանսոն

**Լեսլի Էնն Ստեֆանսոն** (, ), ամերիկացի դերասանուհի, ֆոտոմոդել, նկարիչ և քանդակագործ։ Առավել հայտնի է «Գեներալի աղջիկը» ֆիլմից, որտեղ խաղացել է Էլիզաբեթ Քեմփբելի դերը։

## Կենսագրություն
Լեսլի Ստեֆանսոնը ծնվել է 1971 թվականի մայիսի 10-ին Հյուսիսային Դակոտայի Ֆարգո քաղաքում և մեծացել Մինեսոտայի Մուրհեդե քաղաքում։

## Գործունեություն
1994 թվականին Լեսլին սկսել է նկարահանվել  «Կովբոյների մոտ այդպես է ընդունված» ֆիլմում՝ մարմնավորելով մի աղջկա դեր։ 2003 թվականին Ստեֆանսոնը խաղացել է իր 18-րդ և վերջին դերը «Այլմոլորակայինների որսորդը» ֆիլմում։

Լեսլին նաև ֆոտոմոդել է եղել։

Վերջին տարիներին նաև զբաղվում է նկարչությամբ և քանդակագործությամբ։

## Անձնական կյանք
2002 թվականից Լեսլին ամուսնացած է դերասան Ջեյմս Սփեյդերի հետ, որի հետ նշանվել է 2008 թվականին։ Զույգն ունի մեկ որդի, ով ծնվել է 2008 թվականի օգոստոսի 31-ին։

## Ֆիլմագրություն

## Ծանոթագրություններ

## Արտաքին հղումներ
* Լեսլի Ստեֆանսոնի պաշտոնական կայք
* 

Կատեգորիա:Ամերիկացի կին քանդակագործներ
Կատեգորիա:Ամերիկացի նկարիչներ
Կատեգորիա:Ամերիկացի մոդելներ
Կատեգորիա:20-րդ դարի նկարչուհիներ
Կատեգորիա:Ամերիկացի հեռուստատեսային դերասաններ
Կատեգորիա:20-րդ դարի քանդակագործներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Նիտի Թեյլոր

**Նիտի Թեյլոր**, հնդիկ դերասանուհի, որն առավել հայտնի «Այսպիսին է ընկերությունը» հեռուստասերիալում կերտած Նանդինի Մուրտիի կերպարով։։

## Կարիերա
Նիտին իր հեռուստատեսային կարիերան սկսել է նկարահանվելով «Սիրային կապեր» (2009 թ.) սերիալում։ Երկարատև ընդմիջումից հետո նրա հաջորդ գլխավոր դերը հնդական MTV-ի «Այսպիսին է ընկերությունը» երիտասարդական հեռուստասերիալում էր, որտեղ նա մարմնավորում էր Նանդինի Մուրթիին, իսկ նրա խաղընկերը Պարթ Սամթանն էր։

2015 թ. Դեկտեմբերին Նիտին  հայտնվել է *Eastern Eye ամսագրի*  50 ամենասեքսուալ ասիացի կանանց ցուցակի 15-րդ հորիզոնականում։

2016 թվականին նա Սիդհարթ Գուպտայի հետ նկարահանվել է «Parindey Ka Pagalpan» երաժշտական տեսահոլովակում։

## Ֆիլմագրություն
### Հեռուստատեսություն

### Ֆիլմեր

## Ծանոթագրություններ

## Արտաքին հղումներ

Կատեգորիա:Ապրող անձինք
Պուշկինի փողոց (Կրասնի Սուլին)

**Պուշկինի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս մեծ բանաստեղծ Ալեքսանդր Սերգեևիչ Պուշկինի (1799-1837) պատվին։ Սկիզբ է առնում Պրիդորոժնայա փողոցի հանգույցից և ավարտվում Գնիլուշա գետի մոտ՝ վերածվելով Կորոտկայա փողոցի։ Երկարությունը 770 մետր է։

## Նկարագրություն
Կրասնի Սուլին քաղաքի Պուշկինի փողոցը սկսվում է Պրիդորոժնայա փողոցի հանգույցից, հատում Մետալուրգների, Լենինի, Սովետսկայա, Պերվոմայսկայա փողոցները ընդհատվում Գնիլուշա գետով, այնուհետև շարունակվում է նույն ուղղությամբ՝ հատելով Կոմսոմոլսկայա և Պիոներսկայա փողոցները և ավարտվում Գնիլուշա գետի մոտ՝ վերածվելով Կորոտկայա (Կարճ) փողոցի։ Փողոցի երկարությունը 770 մետր է։ Փողոցում կա համարակալված 25 շինություն. ձախ կողմում (կենտ համարներ)՝ 12 շենք, իսկ աջ կողմում (զույգ համարներ)՝ 13 շենք։

Պուշկինի փողոցի փոստային դասիչն է՝ 346350։

Փողոցն անվանվել է ռուս մեծ բանաստեղծ Ալեքսանդր Սերգեևիչ Պուշկինի (1799-1837) պատվին։ Պուշկինի և Լենինի փողոցների անկյունում բանաստեղծի ծննդյան 200-ամյակի օրը՝ 1999 թվականի հունիսի 6-ին, տեղադրվել է նրա հուշարձանը։ Դա հուշանշանով ստելա է, որի վրա կիսադեմով պատկերված է Ա. Ս. Պուշկինը։

## Ծանոթագրություններ

## Աղբյուրներ
*Улица Пушкина в Красном Сулине
*Подробная карта улица Пушкина, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Красный Сулин, улица Пушкина

Կատեգորիա:Կրասնի Սուլինի փողոցներ
Սեռա դաս Լոնտրաս ազգային պարկ

**Սեռա դաս Լոնտրաս ազգային պարկ** (), ազգային պարկ Բրազիլիայի Բահիա նահանգում։ Այն պաշտպանում է Ատլանտյան խոնավ անտառների մի խիտ տարածք՝ մի շարք թռչունների տեսակներով, որոնք գտնվում են անհետացման եզրին։

## Տեղագրություն
Սեռա դաս Լոնտրաս ազգային պարկը գտնվում է Իտաբունայի հարավում տեղակայված Արատակա և Ունա քաղաքներում։ BR-251 մայրուղին անցնում է արևմտյան սահմանով։ Ընդգրկում է 11336 հա տարածք։ Պարկը ներառում է Պրեկամբրիան ափամերձ բարձր լեռները, որոնց բարձրությունը 400-1000 մետր է։ Լեռնաշղթան ջրբաժան է առաջացնում Ունա և Ջավի գետերի միջև, ինչպես նաև Պրատինհա ու Սանտո Անտոնիո գետակների միջև։ Այն պաշտպանում է Ունայի նվազագույնը ութ վտակների ակունքները։ Այստեղից ջուր է մատակարարվում Սան Ժոզե դա Վիտորիա քաղաքի տարբեր համայնքներին։

## Կառավարություն
Պարկը ստեղծվել է 2010 թվականի հունիսի 11-ին դաշնային հրամանագրով և կառավարվում է Չիկո Մենդեսի կենսաբազմազանության պահպանության ինստիտուտի կողմից։ Այն դարձել է Կենտրոնական Ատլանտյան անտառայիյն էկոլոգիական միջանցքի մի մասը, որը ստեղծվել է 2002 թվականին։ Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել կենսական հարստությունը, աջակցել գիտական հետազոտություններին, բնապահպանական կրթությանը, ինչպես նաև ապահովել բացօթյա հանգիստ և էկոտուրիզմ։

## Բնապահպանություն
Տարեկան տեղումների միջին քանակը կազմում է 2000 մմ, իսկ միջին ջերմաստիճանը՝ 24&nbsp;°C։ Պարկը գտնվում է Ատլանտյան անտառի բիոմում։ Անտառում իրականացվել են հատումներ, բայց այն, ընդհանուր առմամբ, լավ վիճակում է։ Բուսականությունը ներառում է խոնավ անտառներ՝ ցածրադիր շրջաններում, և լեռնային անտառներ՝ բարձրադիր գոտիներում։ Անտառները գտնվում են 800 մետրից վեր։ Ավելի բարձր անտառները հարուստ են մակաբույծ բույսերով և աչքի են ընկնում խոլորձների մեծ բազմազանությամբ։

Պահպանված բուսական աշխարհն ընդգրկում է *Aechmea gustavoi, Baptistonia truncata, Begonia itaguassuensis, Brachionidium restrepioides, Canistrum camacaense, Canistrum montanum, Davilla macrocarpa, Euterpe edulis, Heteropterys bullata, Hiraea bullata, Hirtella santosii, Houlletia brocklehurstiana, Huberia carvalhoi, Inga grazielae, Licania belemii, Octomeria geraensis, Paralychnophora bicolor, Portea nana, Solanum bahianum, Solanum restingae and Trichopilia santoslimae* և այլն։ Պաշտպանված կաթնասուններից են՝ ոսկեգլուխ առյուծային թամարին, պուման, *Callicebus melanochir* և այլն։

Կան թռչունների 330 տեսակներ, որոնցից 16-ին գլոբալ ոչնչացման վտանգ է սպառնում, իսկ 13-ը կանգնած են ոչնչացման եզրին։ Պարկում պաշտպանված թռչուններն են՝ վարդագույն արծիվը, *Amazona rhodocorytha*, փայտփորիկը, կոտինգան և այլն։

## Ծանոթագրություններ

## Աղբյուրներ
*
*
*
*
*

Կատեգորիա:2010 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Բրազիլիայի բնապահպանություն
Կատեգորիա:Բրազիլիայի բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Օլեգ Կոռնաուխով

**Օլեգ Դմիտրիևիչ Կոռնաուխով** (, ), ռուս ֆուտբոլիստ, պաշտպան։

## Կենսագրություն
Օլեգ Կոռնաուխովը հայտնի է հիմնականում Մոսկվայի «Տորպեդո» և ԲԿՄԱ ակումբներում իր ելույթներով․ վերջինիս կազմում երկու անգամ դարձել է Ռուսաստանի առաջնության մեդալակիր։

2007 թվականին խաղացել է Մոսկվայի «Տորպեդոյի» կազմում, որը հանդես էր գալիս Ռուսաստանի առաջին դիվիզիոնում։ Կոռնաուխովը իր կարիերան սկսել է «Տորպեդոյում», այնտեղ խաղացել մինչև 1997 թվականը և վեադարձել գրեթե տասը տարի անց։ 2007 թվականի հոկտեմբերին «Տորպեդոն» փոխադարձ համաձայնությամբ ժամկետից շուտ խզել է պայմանագիրը ֆուտբոլիստի հետ։ 2009 թվականին խաղացել է Ռուսաստանի երկրորդ դիվիզիոնի «Դմիտրով» ակումբում։

Ռուսաստանի բարձրագույն լիգայում Օլեգ Կոռնաուխովը վեց ակումբների կազմում ընդհանուր առմամբ մասնակցել է 247 խաղի՝ խփելով 13 գոլ (ևս մեկ խաղի արդյունքները, որին Կոռնաուխովը մասնակցել է, հայտարարվել են անվավեր)։

2010 թվականին դարձել է Ռուսաստանի առաջնության խաղերում «Ռոսիա 2» հեռուստաալիքի մարզական մեկնաբան։

2010 թվականին սկսել է աշխատել որպես ԲԿՄԱ մանկապատանեկան մարզադպրոցի մարզիչ։ 2018 թվականի դեկտեմբերի 18-ին դարձել է ԲԿՄԱ մանկապատանեկան մարզադպրոցի տնօրեն։

## Կարիերան հավաքականում
Օլեգ Կոռնաուխովը մասնակցել է մեկ ընկերական խաղի Ռուսաստանի հավաքականի կազմում․ 1998 թվականի նոյեմբերի 18-ին նա փոխարինման է դուրս եկել Բրազիլիայի հավաքականի դեմ խաղում, դաշտում անցկացրել 69 րոպե։ 66-րդ րոպեին տասնմեկ մետրանոցից գոլ է խփել, ապա ստացել դեղին քարտ։

1995 թվականին Ռուսաստանի օլիմպիական (երիտասարդական) հավաքականի կազմում մասնակցել է երկու հանդիպման։

## Ձեռքբերումներ
; ԲԿՄԱ
* Ռուսաստանի առաջնության արծաթե մեդալակիր՝ 1998
* Ռուսաստանի առաջնության բրոնզե մեդալակիր՝ 1999
* Ռուսաստանի գավաթակիր՝ 2001/2002
* Ռուսաստանի գավաթի խաղարկության եզրափակչի մասնակից՝ 1999/2000

; Անհատական
* Ընդգրկվել է Ռուսաստանի առաջնության 33 լավագույն ֆուտբոլիստների ցանկում (2) – № 3՝ 1998, 1999
* Ըստ «Спорт-Экспресс»-ի գնահատականների՝ ձախ պաշտպանների շարքում զբաղեցրել է 2-րդ տեղը՝ 1999 (միջին միավորը՝ *6,06*)

## Ծանոթագրություններ

## Արտաքին հղումներ
* Профиль на официальном сайте ФК «Торпедо» Москва (копия в веб-архиве)
* Օլեգ Կոռնաուխովի էջը Ռուսաստանի հավաքականի կայքում

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տորպեդո Մոսկվայի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կիերեն Հաթչիսոն

**Կիերեն Ռոբերտ Հաթչիսոն** (, ), նոր զելանդացի դերասան։ Ծնվել է Օքլենդ քաղաքում։

## Վաղ կյանք
Երբ Կիերենը 14 տարեկան էր, նրա ծնողները՝ Սյուն և Սթիվը, ավագ եղբայր Դեյմենը և կրտսեր եղբայր Ջեմին Օքլենդից տեղափոխվեցին Ֆանգարեյ։ Այստեղ նա սկսեց ծանոթանալ թատրոնին։ 1989-1993 թվականների ընթացքում Կիերենն անցկացրեց երեք թատերաշրջան Նորթլենդի երիտասարդական թատրոնում և մեկ թատերաշրջան Hawkes Bay Youth Drama School-ում։

## Գործունեություն
Հաթչիսոնը հատկապես հայտնի է դարձել նոր զելանդական «Shortland Street» սերիալում Ջոնաթհան ՄաքՔենայի, «One Tree Hill» սերիալում Էնդի Հարգրոուվի, «Wildfire» ֆիլմում Քերի Քոնելի և «Monarch Cove» (2006) ֆիլմում Ջեք Փրիսթոնի մարմնավորած դերերից հետո։ Նա մարմնավորել է Էռնստ Ռոբինսոնին «Շվեյցարական Ռոբինսոն ընտանիքի արկածները» (1997) և Ուիլյամ Թելին «Ուիլյամ Թելի լեգենդը» (1998) ֆիլմերում։

## Անձնական կյանք
Ամուսնացած է Նիկոլ Թուբիոլայի հետ, ունեն երկու որդի։

## Ֆիլմագրություն
1996 թվականին Կիերենին առաջարկեցին նկարահանվել 9 մասից բաղկացած «Շվեյցարական Ռոբինսոն ընտանիքի արկածները» ֆիլմում, և նույն տարվա երկրորդ կեսին նա այդ նպատակով տեղափոխվեց Ուելինգթոն։ Նկարահանումներին մասնակցելու համար Կիերենը վեց շաբաթ անցկացրեց Ֆիջիում։ Համաձայն Կիերենի խոսքերի` ինքն այնտեղ մեծ բավականություն է ստացել՝ հանդիպելով Ռիչարդ Թոմասին (ով ֆիլմում մարմնավորել է Կիերենի հոր՝ Դեյվիդ Ռոբինսոնի դերը)։ Նրանք առ այսօր լավ ընկերներ են։

2000 թվականի հունվարին Կիերենը տեղափոխվել է Լոս Անջելես՝ որոշ գործնական կապեր հաստատելու։ Մայիսին վերադառնալով Նոր Զելանդիա՝ «Կլեոպատրա 2525» ֆիլմում Ջոնիին մարմնավորելու առաջարկ է ստացել։ Հուլիսին Կիերենը սկսել է իր առաջին ցուցադրական ֆիլմի աշխատանքները, որի թրիլերը վերնագրվել է այսպես՝ «Ոչ ոք չի կարող լսել քեզ»։

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Նորզելանդացի դերասաններ
Իտատիա ազգային պարկ

**Իտատիա ազգային պարկ** (), ամենահին ազգային պարկը Բրազիլիայում, որը հիմնադրվել է 1937 թվականին։ Այն գտնվում է Ռիո դե Ժանեյրո և Մինաս Ժերայս նահանգների միջև։

## Տեղագրություն
Իտատիա ազգային պարկը Բրազիլիայի ամենահին ազգային պարկն է, որը ստեղծվել է 1937 թվականի հունիսի 14-ին նախագահ Ժետուլիու Վարգասի կողմից։ Պարկը գտնվում է Սերրա դա Մանտիկեյրա լեռնազանգվածում։ Այն ընդգրկում է Ռիո դե Ժանեյրո նահանգի Իտատիա և Ռեզենդե քաղաքները, և Մինաս Ժերայս նահանգի Բոկայնա դի Մինաս և Իտամոնտի համայնքները։ Ազգային պարկը լեռնային և ժայռոտ տարածք է, որի բարձրությունը կազմում 540-2791 մետր։ Ամենաբարձր կետը Ագուլյաս Նեգրաս լեռնագագաթն է։

Պարկի առավելագույն բարձրություն ունեցող հատվածից սկիզբ են առնում 12 գետավազններ, որոնք սնում են Պարանա գետի վտակ Ռիո Գրանդե գետը, և Պարաիբա դու Սուլը, որն էլ ամենակարևոր գետն է Ռիո դե Ժանեյրո նահանգում։ Պարկի առավել ցածր հատվածն ունի փարթամ անտառային (Ատլանտյան) բուսականություն և լայնահուն գետեր՝ բնական ջրավազաններով և ջրվեժներով։

Ագուլյաս Նեգրասը նահանգում երրորդ ամենաբարձր գագաթն է, որն ունի 2878 մետր բարձրություն։ Պարկը գրավում է թռչնադիտող զբոսաշրջիկներին աշխարհի տարբեր ծայրերից, ովքեր հնարավորություն ունեն ուսումնասիրել շուրջ 350 տեսակ թռչուններ։ Այլ գրավչություններից են արշավներն ու ժայռամագլցումը։ Պարկը շրջապատված է Սերրա դա Մանտիկեյրա բնապահպանական տարածքով, որը պահպանում է պարկի էկոլոգիական բուֆերային գոտին։

Պարկի բարձր տարածք կարելի է հասնել հիմնական մուտքից 35 կմ հեռավորության վրա գտնվող մուտքով, որտեղից հասանելի է Ագուլյաս Նեգրաս լեռնագագաթն ու Պրատելեյրաս համալիրը։ Պարկի ցածր տարածքը շատ ավելի մոտ է Իտատիա քաղաքին և ունի շատ ջրվեժներ, ինչպիսին է *Véu da Noiva*՝ 45 մետր բարձրությամբ։ Ցածր տարածքում կա նաև Բնական Պատմության թանգարան։ Իտատիա տուպի լեզվով նշանակում է «բազմագագաթ ժայռ»։

## Պատկերասրահ

Պատկեր:Itatiaia national park.JPG|Իտատիա ազգային պարկի տեսարան
Պատկեր:Agulhasnegras.JPG|Պիկո դաս Ագուլյաս Նեգրաս՝ ամենաբարձր գագաթը ազգային պարկում
Պատկեր:Cachoeira Véu da Noiva.jpg|*Véu de Noiva* ջրվեժ


## Ծանոթագրություններ

## Աղբյուրներ
*

Կատեգորիա:1937 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Բրազիլիայի բնապահպանություն
Կատեգորիա:Բրազիլիայի բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Անդրեյ Բատյուտին

**Անդրեյ Անդրեևիչ Բատյուտին** (, ), ռուս ֆուտբոլիստ, Կուրսկի «Ավանգարդ» ակումբի կիսապաշտպան։

## Ակումբային կարիերա
Անդրեյ Բատյուտինը «Կրասնոդար» ակումբի սան է։ 2014 թվականից հանդես է եկել «Կրասնոդար» ակումբի երկրորդ կազմում երկրորդ դիվիզիոնում։ 2014 թվականի օգոստոսի 12-ին նշել է իր նորամուտը ակումբի կազմում՝ մասնակցելով «Աֆիպս» ակումբի դեմ խաղին։ Երկրորդ ակումբի կազմում ընդհանուր առմամբ անցկացրել է 41 խաղ և խփել 10 գոլ։

2016 թվականի ամռանը չորս տարվա պայմանագիր է կնքել «Ուֆա» ակումբի հետ՝ դառնալով ակումբի առաջին նորեկը միջմրցաշրջանում։ Օգոստոսի 14-ին նշել է իր նորամուտը Պրեմիեր լիգայում՝ «Տոմ» ակումբի դեմ խաղի 76-րդ րոպեին փոխարինելով Պավել Ալիկինին։

2018 թվականի ամռանը վարձավճարային հիմունքներով մեկ տարով տեղափոխվել է Կուրսկի «Ավանգարդ» ակումբ։

## Ծանոթագրություններ

## Արտաքին հղումներ
* 
* 

Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Արամ Սաֆարով

**Արամ Ավվակումի Սաֆարով** (), խորհրդային զինծառայող, Հայրենական մեծ պատերազմի մասնակից, Խորհրդային Միության հերոս, ուկրաինական 2-րդ ճակատի 46-րդ բանակի 109-րդ գվարդիական հրաձգային դիվիզիայի 309-րդ գվարդիական հրաձգային գնդի հրամանատար, գվարդիայի լեյտենանտ։

## Կենսագրություն
Սաֆարովը ծնվել է 1913 թվականի մարտին Կենդհուրդ գյուղում (այժմ՝ Հայաստանի Հանրապետության Գեղարքունիքի մարզում), այլ տվյալներով՝ Լեռնային Ղարաբաղի Մարտունու շրջանի Ագորտի գյուղում՝ գյուղացու ընտանիքում։ Ազգությամբ հայ է։ 1940 թվականից եղել է Խորհրդային Միության կոմունիստական կուսակցության անդամ։ Ավարտել է 6 դասարան։

1935-1937 թվականներին անհապաղ ծառայության է անցել Կարմիր բանակում։ Զորացրումից հետո Բաքու քաղաքի «Նավթագազ» գործարանում աշխատել է որպես հյուսն։

1941 թվականին նորից զորակոչվել է բանակ և նույն տարվա նոյեմբերից մասնակցել գերմանական զորքերի դեմ մղվող մարտերին։ Պաշտպանել է Կովկասը, ազատագրել Ուկրաինան, մարտերով հասել մինչև Դանուբ։ 1944 թվականին ավարտել է «Կրակոց» դասնթացները։ Աչքի է ընկել Հարավսլավիայի ազատագրման համար մղվող մարտերում։

Գվարդիայի լեյտենանտ Սաֆարովը 1944 թվականի հոկտեմբերի 7-ին առաջինների շարքում տեղափոխվել է Դանուբի աջ ափ՝ Ռիտոպեկ բնակավայրի շրջան։ Ամրանալով խճուղու երկու կողմում, որով հակառակորդը ուղարկում էր իր ուժերը Բելգրադի պաշտպանության համար, Սաֆարովի վաշտը հետ է մղել հակառակորդի հարձակումներից մի քանիսը։ 1944 թվականի հոկտեմբերի 8-ին, երբ վաշտը հայտնվել է շրջափակման մեջ, Սաֆարովը զորքերին դուրս է բերել հարձակման և զոհվել ձեռնամարտի ժամանակ։

Թաղված է սերբական հողերում՝ Բելգրադի մոտակայքում գտնվող Ռիպոտեկ գյուղում։

## Պարգևներ
ԽՍՀՄ Գերագույն խորհրդի Նախագահության 1945 թվականի մայիսի 31-ի հրամանով «գերմանաֆաշիստական ուժերի դեմ մղած մարտերում հրամանատարության առաջադրանքների օրինակելի կատարման և դրսևորած քաջության ու հերոսություն համար» գվարդիայի լեյտենանտ Արամ Սաֆարովին հետմահու շնորհվել է Խորհրդային Միության հերոսի կոչում։

Պարգևատրվել է Լենինի շքանշանով։

## Գրականություն
* Герои Советского Союза — сыны Азербайджана, Баку, 1965.
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.

## Ծանոթագրություններ

Կատեգորիա:ԽՍՀՄ հայազգի հերոսներ
Կատեգորիա:Հայրենական մեծ պատերազմի հայ մասնակիցներ
Լիենց

**Լիենց** ( , ), քաղաք, շրջանային կենտրոն Ավստրիայում՝ Տիրոլի ֆեդերալական հողում։

Մտնում է Լիենցի շրջանի մեջ։ Բնակչությունը կազմում է 12 077 մարդ (2007 թվականի դեկտեմբերի 31-ի տվյալներով)։ Զբաղեցնում է 15,94 կմ²։

Պաշտոնական կոդը՝ *70716*:

## Քաղաքական իրավիճակ
Համայնքի ղեկավարը Էլիզաբեթ Բլանիկն է (Ավստրիայի սոցիալ-դեմոկրատական կուսակցություն)՝ 2011 թվականի ընտրությունների արդյունքով։

Համայնքի ներկայացուցչական խորհուրդը () կազմված է 21 տեղից։

* Ավստրիական ժողովրդական կուսակցությունը զբաղեցնում է 10 տեղ։ 
* Ավստրիայի սոցիալ-դեմոկրատական կուսակցություն զբաղեցնում է 5 տեղ։
* *LSL* կուսակցությունն զբաղեցնում է 3 տեղ։
* Կանաչները զբաղեցնում են 2 տեղ։
* Ավստրիական ազատություն կուսակցություն զբաղեցնում է 1 տեղ։

## Արդյունաբերություն
* Գարեջրագործական ընկերություն Բրաուերեի Ֆալկենսթեին, ապրանքանիշներ՝ Զիփֆեր, Կայզեր, Գյոսսեր։

## Աստղագիտություն
Լիենցի պատվին է անվանվել 1916 թվականին հայտնաբերված (844) Լեոնտինա աստղակերպը։

## Կլիմա
Հուլիսի միջին ջերմաստիճանը կազմում է 17,9 °С, առավելագույն միջինը՝ 24,9 °С, հունվարի միջին ջերմաստիճանը կազմում է −5,2 °С, առավելագույն ջերմաստիճանը՝ −9 °С նվազագույն միջինով։

## Պատկերասրահ

Պատկեր:lienz_gesamt.jpg|Լիենց, տեսարան հյուսիսային կողմից
Պատկեր:lienz_liebschloessl.jpg|Քաղաքապետարան
Պատկեր:lienz gesamt.jpg|Համայնապատկեր


## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ավստրիայի քաղաքներ
Սլավիցա Ջուկիչ-Դեյանովիչ

**Սլավիցա Ջուկիչ-Դեյանովիչ** (, ), սերբ քաղաքական գործիչ, Սերբիայի խորհրդարանի նախագահ, Սերբիայի նախագահի պաշտոնակատար։

## Կենսագրություն
1976 թվականին ավարտեց Բելգրադի բժշկական ֆակուլտետը` «նյարդահոգեբուժություն» մասնագիտությամբ, 1986 թվականին ստացավ դոկտորական աստիճան։

1990 թվականից` Սոցիալիստական կուսակցության հիմնադրման պահից ի վեր համարվում է դրա անդամ։

2000 թվականի հոկտեմբերից մինչև 2001 թվականի հունվար զբաղեցնում էր այսպես կոչված Սերբիայի անցումային կառավարության Ընտանիքի հարցերով նախարարի պաշտոնը, բազմիցս ընտրվել էր Հարավսլավիայի Ֆեդերատիվ Հանրապետության և Սերբիայի Հանրապետության խորհրդարանների պատգամավոր։

2012 թվականի ապրիլի 5-ից, նախագահ Բորիս Տադիչի հրաժարականից հետո, դարձավ պետության ղեկավարի պաշտոնակատար։

2012 թվականի հուլիսի 27-ից մինչև 2014 թվականի ապրիլի 27-ը Իվիցա Դաչիչի կառավարությունում զբաղեցնում էր Առողջապահության նախարարի պաշտոնը։

2014 թվականի ապրիլի 16-ից մինչև 2016 թվականի հունիսի 3-ը եղել է Ազգային ժողովի պատգամավոր, Առողջապահության և ընտանիքի հարցերով հանձնաժողովի (խորհրդի) նախագահ, միաժամանակ, 2014 թվականի օգոստոսից մինչև 2016 թվականի օգոստոսը, Սերբիայի հոգեկան հիվանդությունների ամենամեծ կլինիկայի տնօրեն, 2016 թվականի օգոստոսի 11-ից` Սերբիայի կառավարությունում առանց պորտֆելի նախարար, որը պատասխանատու է ժողովրդագրության և բնակչության քաղաքականության համար։

Սերբիայի խորհրդարանի պատգամավոր է, Առողջության և ընտանիքի կոմիտեի (խորհրդի) նախագահ։

## Անձնական կյանք
Ամուսնացած է։ Ունի որդի, թոռ  և թոռնուհի։ Ապրում է Կրագուևացում։

## Ծանոթագրություններ

## Աղբյուրներ
* Պաշտոնական կենսագրություն

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Բելգրադի համալսարանի շրջանավարտներ
Կատեգորիա:Խորհրդարանի նախագահներ
Կատեգորիա:Կին հոգեբույժներ
Կատեգորիա:Կին ղեկավարներ
Կատեգորիա:Կին նախագահներ
Կատեգորիա:Կին նախարարներ
Կատեգորիա:Պետության կին ղեկավարներ
Կատեգորիա:Սերբ կանայք
Կատեգորիա:Սերբիայի նախագահներ
Կատեգորիա:Սերբիայի քաղաքական գործիչներ
Կատեգորիա:Ֆեմինիստներ
Մետալուրգ (մարզադաշտ, այլ կիրառումներ)

**«Մետալուրգ» մարզադաշտ** հասկացությունը կարող է վերաբերել.

* «Մետալուրգ» մարզադաշտ, ֆուտբոլային մարզադաշտ Ալավերդի քաղաքում։
* «Մետալուրգ» մարզադաշտ, ֆուտբոլային մարզադաշտ Կամենսկոե քաղաքում։
* «Մետալուրգ» մարզադաշտ, ֆուտբոլային մարզադաշտ Կրասնի Սուլին քաղաքում։
Օկտյաբրսկայա փողոց (այլ կիրառումներ)

**Օկտյաբրսկայա փողոց** անվանումը կարող է վերաբերել.

* Օկտյաբրսկայա փողոց (Տագանրոգ)
* Օկտյաբրսկայա փողոց (Կրասնի Սուլին)
Սվետլանա Կարմալիտա

**Սվետլանա Իգորևնա Կարմալիտա** (, ), խորհրդային և ռուս կինոսցենարիստ։

Ռեժիսոր Ալեքսեյ Գերմանի կինն ու գործընկերը, ռեժիսոր Ալեքսեյ Գերման կրտսերի մայրը։

ՌԴ մշակույթի վաստակավոր գործիչ (2000), ԽՍՀՄ պետական մրցանակի դափնեկիր (1986):

## Կենսագրություն
Սվետլանա Կարմալիտան ծնվել է 1940 թվականի մարտի 9-ին, Կիևում։ Պատերազմից հետո մոր և խորթ հոր՝ թատերագետ Ալեքսանդր Բորշչագովսկու հետ տեղափոխվել է Մոսկվա։ 1965 թվականին ավարտել է Մոսկվայի պետական համալսարանի բանասիրության ֆակուլտետը։ Աշխատել է ԽՍՀՄ Լեզվաբանության ինստիտուտի գրադարանում, եղել է Լիտերատուրնայա գազետա թերթի թղթակից, 1990 թվականից` առաջին և փորձարարական ֆիլմի ստուդիայում (СПиЭФ):

1968 թվականին հանդիպել է կինոռեժիսոր Ալեքսեյ Գերմանին, և 1975 թվականին նրանք ամուսնացել են, և Սվետլանան դարձել է Գերմանի զինակիցն ու համախոհը։ Սվետլանա Կարմալիտան եղել է Գերմանի «Խրուալյոով, դեպի մեքենան» և «Դժվար է լինել աստված» ֆիլմերի սցենարիստն է, ինչպես նաև այլ ռեժիսորների ֆիլմերի սցենարիստ՝ «Նստիր կողքս, Միշկա» (ռեժիսոր՝ Յակով Բազելյան), «Ճամփորդություն Կովկասյան լեռներով» (ռեժիսոր՝ Միխայիլ Օրդովսկի), «Տորպեդակիր ինքնաթիռներ» (ռեժիսոր՝ Սեմյոն Արանովիչ), «Մի խիզախ կապիտան էր ապրում» (ռեժիսոր՝ Ռուդոլֆ Ֆրունտով), «Իմ ռազմական հաշվարկը» (ռեժիսոր՝ Միխայիլ Նիկիտին), «Հեքիաթ խիզախ Խոչբարեի մասին» (ռեժիսոր՝ Ասխաբ Աբակարով, Միխայիլ Օրդովսկի), «Օտրարի մահը» (ռեժիսոր՝ Արտակ Ամիրկուլով)։

1998 թվականից Ալեքսեյ Գերմանի հետ Սցենարիստների և ռեժիսորների բարձրագույն դասընթացներում վարել են ռեժիսորների դասընթացներ։ 2012 թվականից եղել է «Լենֆիլմ» կինոստուդիայի գլխավոր խմբագիրը։

Մի շարք չիրականացված (Ա. Գերմանի հետ) սցենարների հեղինակ է՝ «Դիք Շելթոնի տխուր և ուսուցողական պատմությունը, բարոնետ, որը երբեք ասպետ չդարձավ» (ըստ Ռոբերտ Լուիս Սթիվենսոնի «Սև նետը» վեպի), «Երկար գիշերային ավտոկանգառ», «Ռիկի-Տիկի-Տավի» (Ռեդյարդ Քիփլինգի Ռիկի-Տիկի-Տավի վեպի հիման վրա)։

Որդին կինոռեժիսոր Ալեքսեյ Գերման կրտսերն է։

Սվետլանա Կարմալիտան մահացել է 2017 թվականի հուլիսի 4-ին՝ 78 տարեկան հասակում, ինսուլտից։ Թաղված է Բոգոսլովսկոե գերեզմանատանը՝ ամուսնու կողքին։

## Ֆիլմագրություն
### Սցենարներ

## Պարգևներ, կոչումներ
* «Մարտական համագործակցության ամրապնդման համար» մեդալ, Ա. Դովժենկոյի անվան մրցանակ (1984) «Տորպեդակիր ինքնաթիռներ» ֆիլմի համար
* ԽՍՀՄ Պետական մրցանակ (1986).
* Ռուսաստանի Դաշնության արվեստի վաստակավոր գործիչ (2000) - *արվեստի բնագավառում ծավալած գործունեության համար*
* Սարսկոսելսկայա արվեստի մրցանակի դափնեկիր (2012)

## Վավերագրական ֆիլմեր
* 2010 — «Ավելին, քան սերը, Գերման և Կարմալիտա»

## Ծանոթագրություններ

## Արտաքին հղումներ
* 
* 
* 

Կատեգորիա:Բոգոսլովսկոե գերեզմանատանը թաղվածներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Կաթվածից մահացածներ
Կատեգորիա:Ռուս սցենարիստներ
Կատեգորիա:Ռուսաստանի Դաշնության արվեստի վաստակավոր գործիչներ
Լիեպայայի համալսարան

**Լիեպայայի համալսարան** (), գտնվում է Լիեպայայում (Լատվիա)։ Համարվում է Կուրզեմեի խոշորագույն բուհը։ Հիմնադրվել է 1954 թվականին՝ որպես Լիեպայայի մանկավարժական համալսարան։

2014 թվականի սկզբին համալսարանի ուսանողների քանակը կազմել է 1500 մարդ։ Ներկայիս ռեկտորը Դեյս Մարկուսն է։

## Ֆակուլտետներ
մինի|ձախից|Համալսարանի գլխավոր մասնաշենք
Համալսարանը առաջարկում է 47 կրթական ծրագիր, որոնք բաշխված են 4 ֆակուլտետներում՝

* Արվեստի գիտություններ
* Մանկավարժություն
* Բնական և տեխնիկական գիտություններ
* Կառավարում և տնտեսական գիտություններ



## Անվանումներ
Իր ստեղծման պահից համալսարանը ունեցել է 7 անվանում՝
* Լիեպայայի մանկավարժական համալսարան (1954-1961)
* Լիեպայայի պետական մանկավարժական համալսարան (1961-1966)
* Վիլիս Լացիսի անվան Լիեպայայի պետական մանկավարժական համալսարան (1966-1990)
* Լիեպայայի մանկավարժական ինստիտուտ (1990-1993)
* Լիեպայայի մանկավարժական ավագ դպրոց (1993-1998)
* Լիեպայայի մանկավարժական ակադեմիա (1998-2008)
* Լիեպայայի համալսարան (2008 թվականից մինչ օրս)

## Ծանոթագրություններ

## Արտաքին հղումներ
*Պաշտոնական կայք

Կատեգորիա:1954 հիմնադրումներ
Կատեգորիա:Լատվիայի համալսարաններ
Աշոտ Բաղդասարյան (քանդակագործ)

**Աշոտ Սարգսի Բաղդասարյան** (), հայ քանդակագործ։ Հայաստանի նկարիչների (1983), Նկարիչների միջազգային ասոցիացիայի (1995), Հունգարիայի նկարիչների միության (2008) անդամ է։

Քանդակագործ Սարգիս Բաղդասարյանի որդին է։

## Կենսագրություն
Աշոտ Բաղդասարյանը ծնվել է 1957 թվականի մարտի 29-ին, Երևանում։ 1981 թվականին ավարտել է Լենինգրադի Ռեպինի անվան գեղարվեստի ակադեմիայի քանդակի ֆակուլտետը։ 1985-1994 թվականներին դասավանդել է Երևանի գեղարվեստի պետական ակադեմիայի քանդակի ֆակուլտետում։ Ցուցահանդեսներով հանդես է եկել Հայաստանում և Շվեդիայում, Հունգարիայում, Ռուսաստանում, Լեհաստանում, Իտալիայում, Բելգիայում, Գերմանիայում, Ֆրանսիայում։ Բաղդասարյանի քանդակները ցուցադրվում են Հայաստանի ազգային պատկերասրահում, Մոսկվայի Տրետյակովյան պատկերասրահում, ՌԴ գեղարվեստի ակադեմիայում, ՌԴ մշակույթի նախարարության հավաքածուում, Իտալիայի Դանթեի պատկերասրահում, տարբեր երկրների մասնավոր հավաքածուներում։

Բաղդասարյանի աշխատանքներից Հայաստանի նախագահը նվիրել է մի շարք երկրների առաջնորդներին՝ Բուլղարիայի, Եգիպտոսի, Լիխտեյնշտեյնի, Ռուսաստանի, Ռումինիայի, Ֆրանսիայի։

## Անդամակցություն
* Հայաստանի նկարիչների միության անդամ, 1983
* Նկարիչների միջազգային ասոցիացիայի անդամ, 1995
* Հունգարիայի նկարիչների միության անդամ, 2008

## Ցուցահանդեսներ
Անհատական ցուցահանդեսներ է ունեցել Բուդապեշտում (1991, 1994), Փարիզում (1993, 1996), Փասադենայում (2000)։

## Մրցանակներ
* Իտալիայի Ռավեննա քաղաքում արժանացել է ոսկե մեդալի, 1992
* Հռոմի Պապ Հովհաննես-Պողոս 2-րդի մեդալ, 1996
* ՀՆՄ «Լավագույն քանդակ» մրցանակ, 2001

## Ծանոթագրություններ

Կատեգորիա:Հայ քանդակագործներ
Կատեգորիա:Հայաստանի նկարիչների միության անդամներ
Գյունսելի Բաշար

**Գյունսելի Բաշար** (թուրք. Günseli Başar, ), «Միսս Թուրքիա» և «Միսս Եվրոպա» մրցույթների հաղթող։

## Կենսագրություն
Ծնվել է 1932 թվականի հունվարի 22-ին Դիարբեքիրում։ Նրա հայրը զինվորական էր։ Նախնիներից է Խալիլ Ռիֆաթ փաշան։ Գյունսելին ռումելական, չերքեզական և վրացական արմատներ ունի։

Ավարտել է Ստամբուլում գտնվող Էրենկեյի դպրոցը։ Ստամբուլի գեղարվեստի ակադեմիայում ուսումնասիրել է քանդակագործություն։ Ուսումնառության ընթացքում Գյունսելին մասնակցել է «Cumhuriyet» թերթի կողմից կազմակերպված գեղեցկության մրցույթին, և 1951 թվականի հոկտեմբերի 13-ին նրան շնորհվել Է «Միսս Թուրքիա» տիտղոսը։ Հաջորդ տարի նա ներկայացրել է Թուրքիան իտալական Նեապոլ քաղաքում անցկացված «Միսս Եվրոպա» մրցույթում։ 1952 թվականի օգոստոսի 20-ին Գյունսելին ճանաչվեց հաղթող, դառնալով Թուրքիայի առաջին հաղթող ներկայացուցիչը այդ մրցույթում։

Մրցույթում հաղթող ճանաչվելուց հետո նա թողել է ուսումը և 23 տարեկանում ամուսնացել գործարար Մեհմեթ Քութսի Բեգդեշի հետ։ 1959 թվականին Գյունսելին ամուսնացել է երկրորդ անգամ, նրա ընտրյալը եղել է Իզմիրի քաղաքապետ Ֆարուկ Թունջանը։ Գյունսելիի երկու ամուսնությունները երկար չեն տևել։ Երկրորդ ամուսնությունից նա ունի դուստր՝ Ասլին։ Գյունսելին ունի երկու թոռնիկ։

1977 թվականին «Hürriyet»-ի սեփականատիրոջ առաջարկով թերթում սկսել է վարել «Günseli Oradaydı» խորագիրը։ Մեկ տարի անց Գյունսելին վթարի է ենթարկվել և լուրջ վնասվածքներ է ստացել։ Վթարից հետո ստիպված է եղել ընդհատել լրագրողուհու իր կարիերան։

Մահացել է 2013 թվականի ապրիլի 20-ին՝ 81 տարեկան հասակում։

## Ծանոթագրություններ

Կատեգորիա:Մոդելներ այբբենական կարգով
Կատեգորիա:Չերքեզական ծագմամբ թուրքեր
Կատեգորիա:Վրացական ծագմամբ թուրքեր
Կատեգորիա:Թուրք սյունակագիրներ